Flokkakerfið hefur smám saman verið að breytast . Flokkarnir eru fleiri og minni . Þetta er þróun sem þekkist í flestum Evrópuríkjum . En hitt er ekki síður athyglisvert að eðli einstakra flokka og staða þeirra í litrófi stjórnmálanna er líka að breytast . Gamla kerfið Áður fyrr var það svo að Sjálfstæðisflokkurinn spannaði allan hægri vænginn . Alþýðubandalagið og Alþýðuflokkurinn réðu vinstri vængnum . Seinni hluta síðustu aldar var Alþýðuflokkurinn þó of frjálslyndur og alþjóðasinnaður til að eiga með góðu móti samleið með Alþýðubandalaginu . Í þessu horfna kerfi var Framsóknarflokkurinn ekki beint miðjuflokkur í málefnalegum skilningi heldur sat hann að meðaltali á miðjunni . Hann náði þeirri stöðu að ráða hvort hér voru myndaðar stjórnir til hægri eða vinstri að Viðreisnartímanum fráskildum . Þannig var Framsókn öflugur vinstri flokkur þegar hún vann til vinstri en traustur hægri flokkur þegar hún vann til hægri . Vindáttin réði för hverju sinni . Miðflokkurinn er í dag popúlistaflokkur yst til hægri . Sjálfstæðisflokkurinn er um leið að missa þá stöðu að hafa frumkvæði lengst til hægri . Til lengri tíma litið getur það hins vegar leitt til meiri breytinga að Sjálfstæðisflokkurinn hefur líka gefið verulega eftir á þeim hluta hægri vængsins sem liggur næst miðjunni . Viðreisn hefur tekið stærri hluta af því rými um leið og hún hefur einnig náð yfir miðjuna inn í raðir frjálslyndra sósíaldemókrata . Skoðanakannanir benda til þess að hún hafi aukið mest við fylgi sitt frá kosningum . Ný lykilstaða VG Að formi til og mest vegna sögulegs uppruna líta menn almennt svo á að VG sitji yst á vinstri vængnum . Í raun er VG þó fyrst og fremst íhaldssamur umhverfisverndarflokkur . Sósíalísk hugmyndafræði og róttækni hafa vikið . Þessi nýja staða hefur aftur opnað tækifæri sem forystumenn flokksins hafa nýtt býsna vel . Það hefur reynst þeim tiltölulega auðvelt að koma VG fyrir í því rými sem Framsóknarflokkurinn hafði áður . Prinsipp eru ekki vandamál við stjórnarmyndun eftir að allir flokkar urðu umhverfisflokkar . Flest bendir því til þess að VG fest sig í sessi á þeim stað í pólitíska litrófinu sem Framsókn valdaði áður . Þannig getur VG ráðið því á næstu árum hvort hér sitja hægri stjórnir eða vinstri stjórnir . VG verður þannig hægri flokkur þegar hann vinnur til hægri og vinstri flokkur þegar unnið verður til vinstri . Eftir einhvern tíma verður svo unnt að segja að VG sé að meðaltali á miðjunni . Samfylkingin bíður eftir kallinu frá VG Samfylkingin er aftur orðin stærsti flokkurinn á vinstri vængnum og liggur um leið næst miðjunni . En hvers vegna nær hún ekki þessari stöðu sem VG virðist vera komin í varðandi stjórnarmyndanir ? Sennilegasta skýringin liggur í stjórninni eftir hrun . Þá lét Samfylkingin VG eftir málefnalegt forystuhlutverk á vinstri vængnum . Síðan hefur Samfylkingin af ásetningi eða bara í gáleysi litið út eins og fylgihnöttur VG . Það er eins og frjálslyndu viðhorfin séu í öðru sæti . Núna virðist hún einungis bíða eftir því að VG kalli hana til leiks á ný . Stærsta blokkin er á miðjunni en nær ekki lykilhlutverkinu meðan Samfylkingin bíður Samfylkingin , Viðreisn og Píratar eru ólíkir flokkar um margt . En kjarninn í boðskap þeirra byggir þó á frjálslyndum alþjóðasinnuðum hugmyndum . Frá málefnalegu sjónarhorni er þetta stærsta blokkin í þinginu . Hvers vegna hafa þessir flokkar ekki komið sér í þá stöðu á miðjunni að geta á málefnalegum forsendum ráðið mestu um stjórnarmyndun ? Flest bendir til að ástæðan sé sú að Samfylkingin er ekki reiðubúin til að taka frumkvæði og þá áhættu sem því fylgir . Hún telur enn vera meira öryggi í hinu að bíða eftir kallinu frá VG . 18. janúar 2020 - Kristjón Kormákur Guðjónsson Þegar stelpurnar mínar voru í leikskóla , upp úr aldamótum , þá borguðum við mæðurnar fyrir lengstu vistina sem var í boði . 18. janúar 2020 - Kristjón Kormákur Guðjónsson Dagur 157 - Treyjan . Ég játa syndir mínar og iðrast . 17. janúar 2020 - Kristjón Kormákur Guðjónsson Á fimmtudag skrifuðu flest aðildarfélög innan Starfsgreinasambandsins undir nýjan kjarasamning við sveitarfélögin . Ekki er of djúpt í árinni tekið að segja að þjóðin hafi verið slegin eftir þáttinn . Áleitin spurning er hvort læsisstefna stjórnvalda , ríkis og sveitarfélaga og metnaðarfullar áætlanir séu byggðar á réttum forsendum og áherslum . Hvað er verið að gera rangt ?